Forsøget med at have anæstesisygeplejersker i paramedicinerbilen i Thisted skal stoppes til sommer.

Siden 1 januar 2011 har der været anæstesisygeplejersker med i paramedicinerbilen i Thisted, men nu har administratonen i Region Nordjylland indstillet til politikerne, at forsøget stoppes permanent fra 1. juli. Det sker på baggrund af en evaluering fra Dansk Sundhedsinstitut, som vurderer, at der ikke er væsentlige gevinster ved at have en anæstesisygeplejerske tilknyttet. Det skyldes, at paramedicineren i store træk kan udføre de samme opgaver, og at der derfor er meget få situationer, hvor der er brug for en anæstesisygeplejerske. Forretningsudvalget skal på sit møde mandag diskutere, om man vil indstille til regionsrådet, at forsøget stoppes permanent.